สวัสดีครับ ผมมีเรื่องจะปรึกษาหน่อยครับ คือ แฟนรอบเดือนมาทุกวันที่ 23 ของแต่ละเดือน และเดือน มค. ก็มีเมนส์มาแล้ว 4 วัน แต่ก่อนที่เมนส์จะมาของเดือน ม.ค ....... 7 วันก่อนจะเป็นเมนส์ ได้มีอะไรกันและก็ป้องกันแบบปกติใส่ถุงอะไรถุกอย่าง แต่ด้วยความไม่มั่นใจได้กินยาคุมฉุกเฉินไปด้วย แต่เมนส์ เดือน ม.ค ก็มาวันที่ 23 ตรงเป๊ะ เลย. ทีนี้เดือน กพ. ก็มีอะไรปกติใส่ถุง ทุกครั้งเช็คแล้วก็ไม่มีรอยรั่วเลย เช็คด้วยเช็ดชู่ก็แล้ว คำถาม 1. กินยาคุมฉุกเฉินก่อนวันจะเป็นเมนส์เดือน มค. ไป แล้วเมนส์มาวันที่ 23 มค ทีนี้จะเป็นไปได้มั้ยที่จะส่งผลให้ เมนส์ในเดือน กพ. เลื่อนออกไป เพราะตอนนี้วันที่ 25 แล้ว เมนส์ก็ยังไม่มา 2. ความเป็นไปได้ที่จะท้องมีมากน้อยแค่ไหนหรอครับ
สวัสดีค่ะ หากประจำเดือนได้มาแล้วในวันที่ 23 ม.ค. โดยมาในช่วงวันที่ที่ควรจะมา และมานาน 4 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในช่วงก่อนหน้านั้นหลังจากนั้น หากได้มีเพศสัมพันธ์ โดยการใช้ถุงยางอนามัย โดยใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% ดังนั้น หากประจำเดือนในเดือน ก.พ. ยังไม่มา ก็ควรลองตรวจหาการตั้งครรภ์ดูก่อนค่ะ หากตรวจไม่พบ ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น ส่วนยาคุมฉุกเฉินที่ได้ทานไปนั้น เมื่อมีประจำเดือนมาเป็นปกติแล้ว ก็ไม่น่ามีผลต่อประจำเดือนในรอบถัดไปอีกค่ะ